text: Crisi global al Barça: Pesic trontolla i Jasikevicius està en el punt de mira
  Crisi global al Barça: Pesic trontolla i un exblaugrana està en el punt de mira
  Barcelona, Catalunya. Dimecres, 1 de juliol de 2020. 13:42
  Actualitzat Dimecres, 1 de juliol de 2020. 13:42
  Aquest dimarts el Barça va viure un dels capítols més negres dels últims anys. A la tarda, l'equip de bàsquet va perdre contra tot pronòstic la final de l'ACB davant del Baskonia. Immediatament després, el de futbol va empatar davant de l'Atlètic de Madrid al Camp Nou i es va acomiadar virtualment del títol de Lliga.
  Els resultats de les dues seccions més importants del club han provocat que la tasca del president Josep Maria Bartomeu i la seva junta estigui encara més en dubte. I els directius, conseqüentment, busquen solucions de manera precipitada per salvar els mobles.
  Lithuanian Cup Winners 2020...🏆Zalgiris..🙌🏼 #myfamily #manokomanda #žalgiris #kmt #alwaysgreen 🏆🏀
  Si aquest dilluns informàvem que Quique Setién és a la corda fluixa, ara qui sembla que té els dies comptats a Can Barça és Svetislav Pesic. Segons ha revelat 'La resistencia del Palau', un dels comptes de Twitter més ben connectats amb la secció de bàsquet, el club blaugrana es planteja destituir l'entrenador serbi en les pròximes hores.
  La mateixa font, a més, afegeix que la direcció blaugrana ja ha presentat una oferta al tècnic que hauria de substituir-lo, Sarunas Jasikevicius. L'exjugador del Barça, ara tècnic del Zalgiris Kaunas, és el favorit del club i també dels aficionats.